02/02/2010 | Administración LocalMunicipal
Arteixo
Servizos Económicos
Aprobación definitiva da Ordenanza fiscal número 26 e da modificación da Ordenanza fiscal número 23

EDICTO O Concello Pleno en sesión celebrada o día 26 de novembro de 2009, aprobou provisoriamente: * O estabelecemento do recurso tributario da “Taxa polo aproveitamento especial do dominio público local, a favor de empresas explotadoras de servizos de subministros de interese xeral” así como a apobación provisional da ordenanza fiscal correspondentes (ordenanza fiscal nº 26). * A derogación da vixente ordenanza fiscal nº 26 “Taxa pola utilización privativa ou aproveitamento especial constituído no solo, subsolo ou voo das vías públicas municipais polas empresas explotadoras de servizos de subministros que afecten á xeneralidade ou a unha parte importante do vecindario”. * A modificación da ordenanza fiscal nº 23 “Taxa pola entrada de vehículos a través das beirarruas e reservas da vía pública para aparcamento exclusivo, paradas de vehículos, carga e descarga de mercadorias de calquera clase”. Durante o período de exposición ao público non se formularon reclamacións, elevandose a definitivos os acordos provisonais relativos ás ordenanzas citadas, adoptados en aplicación do artigo 17.3 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais. De conformidade co sinalado no artigo 19.1 do Real Decreto Lexislativo citado, contra dito acordo poderase interpoñer recurso contencioso-administrativo, sen prexuizo de calquera outro recurso que os interesados estimaran procedente. Co fin de dar cumprimento ao principio constitucional de publicidade da normas e consonte co disposto no artigo 17.4 do citado Real Decreto Lexislativo, procédese á publicar a redacción definitiva das ordenanzas fiscais citadas. TAXA POLO APROVEITAMENTO ESPECIAL DO DOMINIO PÚBLICO LOCAL, A FAVOR DE EMPRESAS EXPLOTADORAS DE SERVIZOS DE SUBMINISTROS DE INTERESE XERAL En uso das facultades concedidas polos artigos 133.2 e 142 da Constitución, e polos artigos 4 e 106 da Lei 7/85, de 2 de abril, reguladora das bases de réxime local, e de conformidade co disposto nos artigos15 a 19 do R. D. Lexislativo 2/2004, de 5 de marzo, polo que se aproba o texto refundido da Lei reguladora das facendas locais, este Concello estabelece a Taxa por utilización privativa ou aproveitamentos especiais constituídos no solo, subsolo ou voo da vía publica a favor de empresas explotadoras de servizos de subministros que resulten de interese xeral ou afecten á xeneralidade ou a unha parte importante do vecindario, que se rexerá pola presente ordenanza fiscal.1. Constitúe o feito impoñíbel da taxa o goce da utilización privativa ou os aproveitamentos especiais constituídos no solo, subsolo ou voo das vías públicas municipais, a favor de empresas ou entidades que utilizan o dominio público para prestar os servizos de subministros que resulten de interese xeral ou afecten á xeneralidade ou a unha parte importante do vecindario.2. O aproveitamento especial do dominio público producirase sempre que para a prestación do servizo de subministro se deban utilizar antenas, instalacións ou redes que materialmente ocupen o solo, subsolo ou voo das vías públicas municipais, con independencia de quen sexa o titular de aquelas.3. En particular, comprenderanse entre os servizos referidos nos apartados anteriores, os subministros de auga, gas, electricidade, telefonía fixa, telefonía móbil e outros medios de comunicación, que se presten, total ou parcialmente, a través de redes e antenas fixas que ocupan o dominio público local.4. O pagamento da taxa regulada nesta ordenanza supón a exclusión expresa da exacción de outras taxas derivadas da utilización privativa ou o aproveitamento especial constituído no solo, subsolo ou voo das vías públicas municipais, necesarios para a prestación dos servizos de subministros de interese xeral.1. Son suxeitos pasivos as empresas e entidades explotadoras de servizos de subministro que resulten de interese xeral ou afecten á xeneralidade ou a unha parte importante do vecindario, tales como abastecemento de auga, subministro de gas, electricidade, telefonía fixa ou móbil e outros análogos, así como tamén as empresas que explotan a rede de comunicación mediante sistemas de fibra óptica, televisión por cable ou calquera outra técnica, independentemente do seu carácter público ou privado. A estes efectos, inclúense entre as empresas explotadoras de ditos servizos as empresas distribuidoras e comercializadoras dos mesmos.2. Teñen a consideración de suxeitos pasivos as empresas ou entidades explotadoras a que se refire o artigo anterior, tanto se son titulares das correspondentes redes a través das que se efectúen os subministros coma se, non sendo titulares de ditas redes, o son de dereitos de uso, acceso ou interconexión ás mesmas.3. Tamén serán suxeitos pasivos da taxa, as empresas e entidades, públicas ou privadas, que presten servizos ou exploten unha rede de comunicación no mercado, conforme ao previsto nos artigos 6 e concordantes da Lei 32/2003, de 3 de novembro, xeral de telecomunicacións.4. As empresas titulares das redes físicas, ás que non lles resulte aplicable o que se prevé nos apartados anteriores, están suxeitas á taxa por ocupacións do solo, o subsolo e o voo da vía pública, regulada na ordenanza fiscal correspondente.1. As obrigas tributarias pendentes das sociedades e entidades con personalidade xurídica disoltas e liquidadas transmitiranse aos seus socios, coparticipes ou cotitulares, que quedarán obrigados solidariamente até os límites seguintes: a) Cando non exista limitación de responsabilidade patrimonial, a contía íntegra das débedas pendentes. b) Cando legalmente se tivera limitada a responsabilidade, o valor da cota de liquidación que lles corresponda. Poderán transmitirse as débedas devengadas na data de extinción da personalidade xurídica da sociedade ou entidade, aínda que non estean liquidadas.2. As obrigas tributarias pendentes das sociedades mercantis, en supostos de extinción ou disolución sen liquidación, transmitiranse ás persoas ou entidades que sucedan, ou sexan beneficiarios da operación.3. As obrigas tributarias pendentes das fundacións, ou entidades a que se refire o artigo 35.4 da Lei xeral tributaria (LXT), no caso de disolución das mesmas, transmitiranse aos destinatarios dos bens e dereitos das fundacións, ou aos partícipes ou cotitulares de ditas entidades.4. As sancións que procedan polas infraccións cometidas polas sociedades e entidades ás que se refiren os apartados anteriores, esixiranse aos sucesores de aquelas, até o límite do valor da cota de liquidación que lles corresponda.5. Responderán solidariamente da débeda tributaria as persoas ou entidades seguintes: a) As que sexan causantes ou colaboren activamente na realización dunha infracción tributaria. A súa responsabilidade esténdese á sanción. b) Os partícipes ou cotitulares das entidades a que se refire o artigo 35.4 da LXT, en proporción ás súas respectivas participacións. c) Os que sucedan por calquera concepto na titularidade de explotacións económicas, polas obrigas tributarias contraídas polo anterior titular e derivadas do seu exercicio. Exceptúanse de responsabilidade as adquisicións efectuadas nun procedemento concursal.6. Responderán subsidiariamente da débeda tributaria a) Os administradores de feito ou de dereito das persoas xurídicas que non tiveran realizado os actos necesarios da súa incumbencia para o cumprimento das obrigas tributarias até os límites seguintes: - Cando se tiveran cometido infraccións tributarias responderán da débeda tributaria pendente e das sancións. - Nos supostos de cesamento das actividades, polas obrigas tribuarias devengadas, que se atopen pendentes na data de cese, sempre que non tiveran feito o necesario para o seu pagamento ou tiveran tomado medidas causantes da falla de pagamento. b) Os integrantes da administración concursal e os liquidadores de sociedades e entidades que non tiveran realizado as xestións necesarias para o cumprimento das obrigas tributarias devengadas con anterioridade.7. A responsabilidade esixirase en todo caso nos termos e de acordo co procedemento previsto na LXT.1. Para determinar a contía da taxa por utilización privativa ou aproveitamento especial do dominio público municipal por parte dos servizos de telefonía móbil, que precisan utilizar a rede de telefonía fixa instalada neste Concello, aplicaranse as seguintes fórmulas de cálculo: A base impoñibel, deducida da estimación do aproveitamento especial do dominio público polo servizo de telefonía móbil calcúlase: BI= Cmf x NT + (NH x Cmm) Sendo: Cmf: Consumo telefónico medio estimado, en liñas de telefonía fixa, por chamadas procedentes de teléfonos móbiles. O seu importe para o exercicio 2010 e de 58,90 €/ano Nt: Número de teléfonos fixos instalados no Concello, que no ano 2008 foron 11.210. NH: 95% do número de habitantes empadroados no Concello, sendo a 01/01/2008 de 27.513. Cmm: Consumo medio telefónico, estimado por teléfono móbil por chamadas de móbil a móbil. O seu importe para 2010 e de 279,10 €/ano. A cota básica global determinase aplicando o 1,5% á base impoñíbel: QB = 1,5% s/ BI Cota tributaria/operador: CE x QB Sendo: CE: coeficiente atribuíbel a cada operador, segundo súa cota de participación no mercado, incluíndo as modalidades de postpago e prepago. O valor da cota básica (QB) para 2010 e de 125.087,20 € Para 2010, o valor de CE e a cota trimestral a satisfacer por cada operador son os seguintes: As cotas trimestrais a satisfacer polos operadores relacionados son a cuarta parte do importe que resulta de aplicar o coeficiente CE á cota básica estabelecida no apartado b) deste artigo. A efectos de determinar o coeficiente CE, os suxeitos pasivos poderán probar ante o Concello que o coeficiente real de participación no exercicio anterior ao de devengo da taxa foi inferior. Neste caso, as autoliquidacións trimestrais axustaranse aplicando o coeficiente acreditado polo obrigado tributario.1. Cando o suxeito pasivo sexa titular da rede que ocupa o solo, subsolo ou voo das vías públicas, mediante a que se produce o goce do aproveitamento especial do dominio público local, a base impoñíbel está constituida pola cifra de ingresos brutos procedentes da facturación que obteñan anualmente no termo municipal as empresas ou entidades sinaladas no artigo 3 desta ordenanza.2. Cando para o goce do aproveitamento especial a que se refire o apartado anterior, o suxeito pasivo tivera utilizado redes alleas, a base impoñíbel da taxa está constituída pola cifra de ingresos brutos obtidos anualmente no termo municipal minorada nas cantidades que deba aboar ao titular da rede, polo uso de mesma.3. Aos efectos dos apartados anteriores, teñen a consideración de ingresos brutos procedentes da facturación aqueles que, sendo imputábeis a cada entidade, foran obtidos pola mesma como contraprestación polos servizos prestados neste termo municipal, en desenvolvemento da actividade ordinaria; excluíndose os ingresos orixinados por feitos ou actividades extraordinarias. A título enunciativo, teñen a consideración de ingresos brutos as facturacións polos conceptos seguintes: a) Subministros ou servizos de interese xeral, propios da actividade da empresa que corresponden a consumos dos aboados efectuados no Concello. b) Servizos prestados aos consumidores necesarios para a recepción do subministro ou servizo de interese xeral propio do obxecto da empresa, incluíndo os enlaces na rede, posta en marcha, conservación, modificación, conexión, desconexión e substitución dos contadores ou instalacións propiedade da empresa. c) Alugueres, cánones, ou dereitos de interconexión percibidos de outras empresas subministradoras de servizos que utilicen a rede da entidade que ten a condición de suxeito pasivo. d) Alugueres que teñen que pagar os consumidores polo uso dos contadores, ou outros medios utilizados na prestación do subministro ou servizo. e) Outros ingresos que se facturen polos servizos resultantes da actividade propia das empresas subministradoras.4. Non se incluiran entre os ingresos brutos, a estes efectos, os impostos indirectos que gravan os servizos prestados nin as partidas ou cantidades cobradas por conta de terceiros que non constituan un ingreso propio da entidade que é suxeito pasivo da taxa.5. Non teñen a consideración de ingresos brutos procedentes da facturación os conceptos seguintes: a) As subvencións de explotación ou de capital que as empresas poidan recibir. b) As indemnizacións esixidas por danos e perdas, a menos que sexan compensación ou contraprestación por cantidades non cobradas que se han de incluir nos ingresos brutos definidos no apartado 3. c) Os ingresos financeiros, como xuros, dividendos e calquera outro de natureza análoga. d) Os traballos realizados pola empresa para o seu inmobilizado. e) As cantidades procedentes de alleacións de bens e dereitos que forma parte do seu patrimonio.6. As taxas reguladas nesta ordenanza esixíbeis ás empresas ou entidades sinaladas no artigo 3 desta ordenanza, son compatíbeis con outras taxas estabelecidas, ou que poida estabelecer o Concello, pola prestación de servizos ou realización de actividades de competencia local, das que as mencionadas empresas sexan suxeitos pasivos.7. A contía da taxa determinase aplicando o 1,5 por 100 á base impoñíbel definida neste artigo.1. O período impositivo coincide co ano natural agás os supostos de inicio ou cesamento na utilización ou aproveitamento especial do dominio público local necesario para a prestación do subministro ou servizo, casos en que procederá aplicar o prorrateo trimestral, segundo as seguintes regras: a) Nos supostos de altas por inicio de actividade ou liquidación por vez primeira dos feitos impoñibeis desta ordenanza, liquidarase a cota correspondente aos trimestres que restan para rematar o exercicio, incluído o trimestre en que ten lugar o alta. b) Nos casos de baixas por remate de actividade, liquidarase a cota que corresponda aos trimestres transcorridos desde o inicio do exercicio, incluíndo aquel en que se orixina o cesamento.2. A obriga de pagamento da taxa regulada nesta ordenanza nace nos momentos seguintes: a) Cando se trata de concesións ou autorizacións de novos aproveitamentos, no momento de solicitar a licenza correspondente. b) Cando o goce do aproveitamento especial a que se refire o artigo 1 desta ordenanza non requira licenza ou autorización, desde o momento en que se tivera iniciado o citado aproveitamento. Para tal efecto, enténdese que comezou o aproveitamento especial cando se inicia a prestación de servizos aos usuarios que o soliciten.3. Cando os aproveitamentos especiais do solo, subsolo ou voo das vías públicas se prolonguen durante varios exercicios, o devengo da taxa tera lugar o 1 de xaneiro de cada ano e o período impositivo comprenderá o ano natural.1. As empresas operadoras de servizos de telefonía móbil relacionadas no artigo 5 desta ordenanza deberán presentar a autoliquidación e efectuar o ingreso da cuarta parte resultante do que estabelece dito artigo nos meses de abril, xullo, outubro e decembro.2. Outras empresas prestadoras de servizos de telefonía móbil presentarán a súa declaración en base aos parámetros estabelecidos no artigo 5 e tendo en conta o período de prestación efectiva dos servizos durante o ano 2010.3. Unha vez rematado o exercicio 2010, os suxeitos pasivos que probaran, en base de datos oficiais, que a súa participación neste período tivera diferido da porcentaxe aplicada á efectos do cómputo da taxa regulada na presente ordenanza, poderán solicitar a regularización correspondente.1. Respecto aos servizos de subministro regulados no artigo 6 desta ordenanza, estabelecese o réxime de autoliquidación para cada tipo de subministro, que terá periodicidade trimestral e comprenderá a totalidade dos ingresos brutos facturados no trimestre natural ao que se refire. O cese na prestación de calquera subministro ou servizo de interese xeral, comporta a obriga de facer constar esta circunstancia na autoliquidación do trimestre correspondente así como a data de remate.2. Poderase presentar a declaración final o derradeiro día do mes seguinte ou o inmediato hábil posterior a cada trimestre natural. Presentarase ao Concello unha autoliquidación para cada tipo de subministro efectuado no termo municipal, especificando o volume de ingresos percibidos por cada un dos grupos integrantes da base impoñíbel, segundo detalle do artigo 6.3 desta ordenanza. A especificación referida ao concepto previsto na letra c) do mencionado artigo, incluirá a identificación da empresa ou empresas subministradoras de servizos ás que se lle tivera facturado cantidades en concepto de peaxe. A contía total de ingresos declarados polos subministros a que se refire o apartado a) do mencionado artigo 6.3 non poderá ser inferior á suma dos consumos rexistrados en contadores, ou outros instrumentos de medida, instalados neste Concello.3. As empresas que utilicen redes alleas deberán acreditar a cantidade satisfeita aos titulares das redes co fin de xustificar a minoración de ingresos a que se refire o artigo 6.2 da presente ordenanza. Esta acreditación acompañarase da identificación da empresa ou entidade propietaria da rede utilizada.4. Expedirase un documento de ingreso para o interesado, que lle permitirá satisfacer a cota nos lugares e prazos de pagamento que se indiquen.5. Por razóns de custo e eficacia, cando da declaración trimestral dos ingresos brutos se derivara unha liquidación de cota inferior a 6,00 euros, acumularase á seguinte. A presentación das autoliquidacións despois do prazo fixado no punto 2 deste artigo comportará a esixencia dos recargos de extemporaneidade, segundo o previsto no artigo 27 da LXT.6. A empresa “Telefónica de España, S. A. U.”, á que Telefónica, S. A. cedeu os diferentes títulos habilitantes relativos a servizos de telecomunicacións básicas en España, non deberá satisfacer a taxa porque o seu importe queda englobado na compensación do 1,9% dos seus ingresos brutos que satisface a este Concello. As restantes empresas do “Grupo Telefónica”, están suxeitas ao pagamento da taxa regulada nesta ordenanza. En particular, Telefónica Móviles España, S. A. está suxeita á taxa, nos termos regulados no artigo 5 da presente ordenanza.1. A falla de ingreso da débeda tributaria que resulta da autoliquidación correcta da taxa dentro dos prazos estabelecidos nesta ordenanza, constitue infracción tributaria tipificada no artigo 191 da LXT, que se cualificará e sancionará segundo dispón o citado artigo.2. O resto de infraccións tributarias que se poidan cometer nos procedementos de xestión, inspección e recadación desta taxa tipificaranse e sancionaranse de acordo co que se prevé na LXT, no Regulamento Xeral das actuacions e os procedementos de xestión e inspección tributarias, aprobado por Real decreto 1065/2007 e na ordenanza xeral de xestión, inspección e recadación dos ingresos de dereito público municipais.3. A falla de presentación de xeito completo e correcto das declaracións e documentos necesarios para que se poida practicar a liquidación desta taxa constitúe unha infracción tributaria tipificada no artigo 192 da LXT, que se cualificará e sancionará segundo dispón o mencionado artigo. As ordenanzas fiscais dos exercicios futuros poderán modificar o valor dos parámetros Cmf, Cmm, NH, Nt, se así procede. Se non se modifica a presente ordenanza, continuarán sendo de aplicación os parámetros estabelecidos para o exercicio 2010. Se a presente ordenanza debe ser aplicada despois de 2010, as referencias a este ano, contidas nos artigos 5 e 8, deben entenderse realizadas respecto de cada un dos exercicios en que se aplique a ordenanza. Os preceptos desta ordenanza fiscal que, por razóns sistemáticas reproduzan aspectos da lexislación vixente e outras normas de desenvolvemento, e aquelas en que se fagan remisións a preceptos de esta, entenderase que son automaticamente modificados e/ou substituidos, no momento en que se produza a modificación dos preceptos legais e regulamentarios de que traen causa. A presente ordenanza fiscal, foi aprobada polo Concello Pleno en sesión celebrada o día 26 de novembro de 2009. Entrará en vigor, logo da publicación do texto integro da mesma no BOP, permanecendo en vigor até a súa modificación ou derrogación expresas. A vixente ordenanza fiscal nº 26, aprobada polo Concello Pleno en sesión celebrada o día 4 de setembro de 2003 e modificada posteriormente segundo acordo plenario de 29 de xullo de 2004 que, quedará derrogada no mesmo momento en que a presente ordenanza entre en vigor.3. Autorizada a utlización privativa ou aproveitamento especial, entenderase prorrogada automáticamente, até que a baixa sexa solicitada polo interesado ou ben sexa declarada a súa caducidade. As baixas producirán efectos a partir do trimestre seguinte a aquel en que se fai entrega da placa de vao correspondente, que de non entregarse continuarase devengando a taxa. A presente ordenanza fiscal foi aprobada polo Concello Pleno en sesión celebrada o día 30 de xaneiro de 1997. Foi modificada posteriormente segundo acordos plenarios de data 6 de setembro de 2001, 18 de xullo de 2002, 4 de setembro de 2003, 28 de outubro de 2004, 28 de xullo de 2005, 28 de setembro de 2006, 27 de setembro de 2007, 4 de setembro de 2008 e 26 de febreiro de 2009. A presente modificación foi aprobada polo Concello Pleno en sesión celebrada o día 26 de novembro de 2009. Entrará en vigor ao día seguinte da publicación do texto integro da modificación no BOP, permanecendo en vigor até a súa modificación ou derogación Arteixo, 22 de xaneiro de 2010. A Alcaldesa, Por delegación, Decreto 2363/08, Asdo: Argimiro Rodríguez Torres Concelleiro de Economía e Facenda.